《送王元章北游》
明代·全思诚

我从越中归，山水犹在眼。
贺湖天寒水鉴净，禹穴木落云气暖。
梦中往往复登临，万壑千岩姿萧散。
故人山水窟中来，题诗直上姑苏台。
酒酣目力隘宇宙，少年笔阵排风雷。
谢公屐齿小吴越，北望中原更奇绝。
终南太华青未了，桑乾之阴多积雪。
送君出门歌远游，自笑把锄空饭牛。
功成归来尚黑头，访子却觅山阴舟。

作者简介：全思诚，明代官员。字希贤，号文达，华亭（今上海松江）人。博雅弘粹，少负文名，官至文华殿大学士，洪武中以耆儒由学正徵授文华殿大学士固辞，赐归。书法古劲，有笔谏风度。